NaiveNeuron/SloPal huggingface dataset:
Žiga, Peter, podpredseda NR SR (2024-09-11):
Budeme pokračovať, váš návrh nebol procedurálnym návrhom, nemôžem dať o ňom hlasovať. Budeme pokračovať hlasovaním. Pristúpime k hlasovaniu o bode 87 schváleného programu, ktorým je druhé čítanie o vládnom návrhu zákona o dani zo sladených nealkoholických nápojov, ktoré máme uvedené ako tlač 314. Prosím spoločného spravodajcu z výboru pre financie a rozpočet poslanca Zdenka Svobodu, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona o dani zo sladených nealkoholických nápojov a o zmene a doplnení niektorých zákonov , tlač 314.)
Laššáková, Jana, podpredsedníčka NR SR (2012-12-11):
Na vystúpenie pána poslanca s faktickými poznámkami sa hlásia pán poslanec Číž a pán poslanec Duchoň. Končím možnosť prihlásiť s faktickými poznámkami. Ale predtým, ako dám slovo pánovi poslancovi Čížovi, chcem len pripomenúť, že dneska o 11.00 hodine bude poslanecké grémium ale schôdzu neprerušíme a budeme pokračovať v rokovaní ďalej. Takže, nech sa páči, pán poslanec Číž.
R. Rafaj, poslanec: (2008-09-23):
Čiže v druhej veci spochybňovanie nezávislosti volených členov rád poslancami znamená súčasne spochybňovanie nezávislosti poslancov ako takých, teda aj vás, pán poslanec. A tretia poznámka sa bude týkať finančnej oblasti a akéhosi strašiaka Európskej únie, kde ja osobne mám pochybnosti o slobodnom a objektívnom posudzovaní predovšetkým malých a nových štátov Európskej únie, pretože Česká republika, respektíve Česká tlačová agentúra štátna, jedna pätina príjmov pochádza zo zmluvy s rôznymi štátnymi inštitúciami. Maďarská MTI má polovičku rozpočtu od príspevku zo štátu. Chorvátska agentúra HINA, zmluva so štátom jej zabezpečuje 53 % príjmov no a francúzska Agence France-Presse prežíva vďaka alebo funguje, povedzme, vďaka 40 % dotácií zo štátu. Tak ja neviem, prečo my musíme dehonestovať Slovensko a všade vo... (Prerušenie vystúpenia časomierou.)
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 118 poslancov, za 5, proti 3, zdržalo sa 109 poslancov, nehlasoval 1. Ani tento pozmeňujúci návrh pána poslanca Čepčeka sme neschválili.
M. Hort, podpredseda NR SR: (2008-02-14):
A preto sa teraz pýtam, kto sa chce do rozpravy prihlásiť ústne. Pán poslanec Peter Dubravay a ďalším, ktorý sa prihlásil, je pán spravodajca. Takže, pán poslanec, nech sa páči, máte slovo. Končím možnosť prihlásenia sa do rozpravy ústne. Nech sa páči.
P. Paška, predseda NR SR: (2008-09-10):
(Hlasovanie.) 81 prítomných, 21 za, 14 proti, 44 sa zdržalo, 2 nehlasovali. Konštatujem, že sme návrh uznesenia neschválili. Ďakujem pekne, pani spravodajkyňa. Vyhlasujem 26. mimoriadnu schôdzu za skončenú. (Rokovanie 26. schôdze NR SR sa skončilo o 11.13 hodine.) (Po skončení rokovania 26. schôdze NR SR pokračovalo rokovanie 27. schôdze NR SR.)
Cmorej, Peter, poslanec NR SR (2021-02-04):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 374. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu, do ktorej sa hlásim ako prvý.
Galko, Ľubomír, poslanec NR SR (2024-04-30):
Ďakujem pekne. Ja dávam procedurálny návrh, v ktorom žiadam, aby Národná rada Slovenskej republiky odsúdila použitie severokórejských rakiet pri ruskom útoku na Ukrajinu. Odôvodnenie: 17. januára 2024 na zasadnutí Zahraničného výboru Národnej rady Slovenskej republiky sa Slovenská republika nepridala k ďalším 48 štátom, ktoré odsúdili ruské útoky severokórejskými balistickými raketami na Ukrajinu. Z krajín Európskej únie sa okrem Slovenskej republiky nepodpísalo iba Maďarsko a z krajín NATO iba Turecko. Včera vyšla správa, ktorou experti na základe nespochybniteľných dôkazov, experti OSN potvrdili, že Ukrajina je v týchto dňoch bombardovaná aj severokórejskými raketami, konkrétne Charkiv. Z toho dôvodu žiadam, aby Národná rada Slovenskej republiky odsúdila použitie týchto rakiet, ktoré sú na sankčnom zozname, ktorý schválil mimo iných krajín aj Rusko. Ďakujem pekne.
Procházka, Radoslav, poslanec NR SR (2011-10-19):
Ďakujem, pán predseda. Ústavnoprávny výbor bude zasadať o 12.45 hodine. Ďakujem.
Pellegrini, Peter, podpredseda NR SR (2020-09-24):
Ďakujem veľmi pekne, pán poslanec. Otváram rozpravu k tomuto bodu. Konštatujem, že som neobdržal žiadnu písomnú prihlášku, preto teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú a zároveň prerušujem rokovanie o tomto bode programu. Teraz nasleduje rokovanie o Zahraničnej a európskej politike Slovenskej republiky v roku 2020 . Materiál má parlamentnú tlač 162 a spoločná správa má tlač 162a. Opäť odovzdávam slovo pánovi ministrovi zahraničných vecí a európskych záležitostí Slovenskej republiky Ivanovi Korčokovi a prosím ho, aby tento materiál uviedol, nech sa páči.
Antal, Marek, poslanec NR SR (2023-06-13):
Ďakujem. Ako novonastupivší poslanec, aj keď na začiatku volebného obdobia som bol poslancom pár týždňov, toto je moja prvá faktická poznámka a prvý deň v parlamente a takisto som zažil zmenu kultúry a kultúrny šok, tak ako vy, nová vláda, nečakal som až takéto vrenie v parlamente, o to viac vo veľkom kontraste je vystúpenie, Karol, tvoje aj predrečníkov, aj pána premiéra, aj pána ministra financií, kde je vidieť, že tá tichá sila je naozaj sila, a verím, že toto bude naozaj dominantné. Radšej by som bol, aby sme počuli od poslancov nejaké konštruktívne pripomienky a návrhy, ako to vaše programové vyhlásenie zlepšiť. A ja veľmi oceňujem, že sa nebojíte navrhovať aj veci a pomenovať veci, ktoré sú dlhodobé, ktoré vidíte strategicky, a nepotrebujete a nie ste, nebráni vám nejaký, nejaký populistický nános a inštinkt dávať tam veci, ktoré by tam nemali byť. Preto naozaj toto je, toto je niečo, čo je vaša výhoda. A keď môžem prispieť dvoma centami, tak mám také tri veci, ktoré by som chcel spomenúť. Tá prvá vec je verejné obstarávanie, to je taká ručná brzda, ktorú máme zatiahnutú na Slovensku, ja neviem čo s tým, ale to je niečo, čo by sme naozaj mali nájsť spôsob, ako toto odbrzdiť. Mnohé, mnohé iné veci by sa pohli dopredu. Tá druhá vec je veľmi dôležitá a každý sa jej bojí dotknúť, a to je zmena štátnej správy, výchova štátnych úradníkov. Ja som pôsobil 12 mesiacov ako štátny tajomník a naozaj tí ľudia potrebujú vzdelávanie, prístup ku nejakým tréningom, softskillovým tréningom. Radšej menej... (Prerušenie vystúpenia časomerom.)
Pellegrini, Peter, predseda NR SR (2014-12-02):
Ďakujem pekne. Teraz o slovo požiadala podpredsedníčka Národnej rady pani Jurinová. Nech sa páči, pani podpredsedníčka, máte slovo.
Figeľ, Ján, podpredseda NR SR (2012-06-19):
Ďakujem pekne pani poslankyni Žitňanskej. Mám prihláseného pána poslanca Beblavého s faktickou. Chce ešte niekto reagovať? (Reakcia z pléna.) Pán minister, nech sa páči.
Zemanová, Anna, poslankyňa NR SR (2018-03-26):
Ďakujem veľmi pekne, Janka, za tvoje vystúpenie aj za poukázanie prepojenia tých kontinuít vlády kontinuity a prihovorenia sa pánu ministrovi, exministrovi zdravotníctva a novému ministrovi vnútra. A tu by som chcela nadviazať, lebo keď som mala ja svoje vystúpenie, som sa mu prihovárala, a práve teda odišiel zo sály, ja považujem za veľmi dôležité to, že, pán minister, sme hovorili spolu ohľadom Žitného ostrova a krokov, ktoré treba urýchlene robiť ako opatrenia voči ochrane zdravia a životného prostredia. Ministerstvo vnútra, to nie je len polícia, ministerstvo vnútra, to sú aj okresné úrody, úrady a tá chobotnica, ktorá začína a vlastne je na regionálnej úrovni, pretože tam sú všetky tie korene tých korupcií, nezákonne, rôznych nezákonných konaní a podobne. Okresné úrady sú tie, ktoré nekonajú, alebo okresné úrady sú tie, ktoré pod vplyvom politických nominantov a ich dosadených ľudí do okresných úradov nekonajú, nevykonávajú štátny vodný dozor, nekonajú správne v štátnom odpadovom hospodárstve. Ako minister vnútra zatiaľ, kým tam ste, kým táto vláda bude fungovať, budem pozorne sledovať, ako naozaj budete konať v tejto veci, pretože budete mať, mať oveľa viacej možností a pák ako z postu ministra zdravotníctva. Tak verím, že aspoň v tejto chobotnici za ten čas, čo budete ministrom vnútra, skúsite odstrihnúť tie chápadlá. Lebo ja keď som s vami rozprávala, vnímala som, že máte skutočný záujem o to, aby sa táto situácia vyriešila. Len nedá sa čakať. Tu treba naozaj razantne konať a zasiahnuť najmä na okresných úradoch v Bratislave, v Senci a v Dunajskej Strede.
Novotný, Viliam, poslanec NR SR (2011-12-08):
Pán predseda, dajte, prosím, hlasovať o návrhu uznesenia, ktorý je prílohou spoločnej správy a poslanci ho majú rozdaný v laviciach.
Pellegrini, Peter, predseda NR SR (2014-12-09):
Pani poslankyne, páni poslanci, budeme pokračovať ďalším bodom a to je návrh pána poslanca Alojza Hlinu na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. Návrh zákona má parlamentnú tlač 1261. Návrh na jeho pridelenie na prerokovanie výborom je v rozhodnutí č. 1270. Pán poslanec. Poprosím vás, kolegovia, ukľudniť atmosféru v sále, aby mal pán poslanec dôstojný priestor na prezentáciu svojho ďalšieho poslaneckého návrhu. Nech sa páči, pán poslanec, máte slovo a kolegov, ktorí sa nechcú zúčastňovať rokovania, nech opustia rokovaciu sálu. Ďakujem. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov , tlač 1261.)
Paška, Pavol, predseda NR SR (2014-11-08):
Pán podpredseda vlády, reakcia.
V. Veteška, podpredseda NR SR: (2003-12-09):
Dovoľte, aby som vám odovzdal ďalšiu informáciu, že poslanci sú pripravení, ale ten, čo je zodpovedný za predloženie rozpočtu, podpredseda vlády a minister financií nie je prítomný, takže prosím organizátorov rokovacieho poriadku, ktorí ho dodržujú a zabezpečujú, aby zabezpečili účasť predkladateľa na rokovaní Národnej rady. Z. Martináková, podpredsedníčka NR SR: Panie poslankyne, páni poslanci, budeme pokračovať v rokovaní schôdze rozpravou k štátnemu rozpočtu. V rozprave vystúpi pán poslanec Farkas za poslanecký klub SMK, po ňom pán poslanec Kozlík.
Mihál, Jozef, poslanec NR SR (2013-02-13):
Ďakujem, pani predsedajúca. Vážený pán minister, vážené panie kolegyne, páni kolegovia, vážení prítomní, ja chcem takisto ako môj predrečník sčasti nadviazať na vystúpenie, ktoré som predniesol v tejto snemovni včera v rámci diskusie k skrátenému legislatívnemu konaniu. Vtedy sme vystúpili včera v tejto diskusii viacerí opoziční poslanci a jeden po druhom sme vznášali svoje námietky k procesu skráteného legislatívneho konania. Ja sám som vtedy uviedol, že vidím za snahou vlády o skrátené legislatívne konanie s prijatím novely zákona s účinnosťou od 18. februára snahu o prerozdelenie vplyvu nad eurofondmi, pokiaľ to ešte nie je u pána podpredsedu vlády Vážneho, a boj medzi, akýsi vnútorný boj medzi jednotlivými sponzorskými podnikateľskými skupinami, sponzormi strany SMER. Od pána ministra sme sa za to dočkali reakcie, ktorá bola plná urážok, zosmiešňovania, pán minister nám nevedel prísť na meno. A pán minister, ako som sa dočítal následne z monitoringu, vyhlásil, že nemôže ísť o žiadny diaľničný tender, ja teda údajne neviem, o čom hovorím, keď som hovoril o tom, že ide o tender za 460 mil. eur, ktorý by mal byť vypísaný na ministerstve dopravy, ešte pokiaľ neprejdú eurofondy pod správu pána podpredsedu vlády Vážneho. Čiže citujem z monitoringu: „Podľa Kaliňáka nemôže ísť o žiadny diaľničný tender, pretože diaľnicu nie je možné postaviť za 9 mesiacov. Bavíme sa tu predovšetkým o tých obstarávaniach, ktoré sa týkajú Slovenskej akadémie vied, miest a obcí, ktoré majú šancu použiť peniaze z eurofondov.“ Argumentoval Kaliňák. To je citácia z médií. A ja teraz si dovolím zacitovať takisto z médií, z článku, ktorý bol uverejnený v Hospodárskych novinách 1. februára tohto roku, čiže pred necelými dvoma týždňami: „Minister dopravy Ján Počiatek začal chystať svoju prvú tohtoročnú diaľnicu. Národná diaľničná spoločnosť totiž včera vo Vestníku verejného obstarávania vyhlásila, že v dohľadnom čase chce vypísať tender na viac ako 11-kilometrový úsek diaľnice D1 Hričovské Podhradie – Lietavská Lúčka. Štát má podľa odhadov za túto štvorprúdovku zaplatiť viac ako 460 mil. eur. Tender na úsek D1 Hričovské Podhradie – Lietavská Lúčka bude vypísaný v priebehu februára,“ konštatoval hovorca diaľničiarov Marcel Jánošík. Koniec citácie z článku uverejneného v Hospodárskych novinách 1. februára 2013. Takže to sú fakty a citácie z médií. Čiže vyjadrenie pána ministra zo včerajšieho dňa, jeho reakcia na našu kritiku a fakty, tak ako ich prezentoval hovorca diaľničnej spoločnosti. V priebehu februára má byť vypísaný tender na 460 mil. eur. Nech si z toho urobí záver každý sám. Ja som si z toho urobil záver, pán minister, že je absolútne zbytočné, aby sme sa tuto rozohňovali ako opoziční poslanci, či má byť, nemá byť skrátené legislatívne konanie, či má nejaký váš zákon platiť od 1. apríla, 1. júla, alebo 18. februára. Pretože toto prasa ste si upiekli a či ho prerozdelíte medzi túto sponzorskú skupinu, alebo tú sponzorskú skupinu, to je čisto váš problém. My s tým nič spoločné mať nechceme. Ďakujem. (Potlesk.)
B. Bugár, podpredseda NR SR: (2003-02-27):
Pán minister, nech sa páči, môžete zaujať stanovisko.
Blaha, Ľuboš, podpredseda NR SR (2023-11-23):
205. Pán poslanec Peter Slyško, nech sa páči.
Taraba, Tomáš, poslanec NR SR (2021-11-30):
Dámy a páni, ja plne podporujem akýkoľvek návrh zákona, ktorý zabráni tomu, aby na Slovensku sa zavádzala nová forma diskriminácie ľudí na základe, pretože máme vcelku dobrý antidiskriminačný zákon. A ja žasnem, ako na verejnosti úplne v pohode dnes komunikujú zamestnávatelia, že oni budú zamestnávať alebo preferovať zamestnávať iba očkovaných, je to absolútne v rozpore s legislatívou. Ak to chcete, aby to tak bolo, si to musíte upraviť, ale dnes je to tvrdý, tvrdý atak na vnímanie toho, že ľudia sú si rovní. A druhá vec. Áno, ja plne súhlasím s tým, že tá kampaň ´Vakcína je sloboda´ to bol neskutočný podvod a som prekvapený, že sa na tento podvod podujal najvyšší ústavný činiteľ. Myslím si, že Zuzana Čaputová dlží ospravedlnenie ľuďom, pretože toto keby urobil súkromník, takúto reklamu, tak je klamlivá reklama. Sú za to pokuty. To, že sa na to podujal najvyšší ústavný činiteľ, považujem za nehoráznosť, pretože tí ľudia boli oklamaní. A ja plne chápem frustráciu tých, ktorí sa zaočkovali a dnes sa cítia podvedení, že proste im nebolo sľubované toto, hej, že budú musieť tretiu dávku, štvrtú, neviem, čo všetko podstupovať. Dokonca sú vakcíny, kde je len jedna dávka a zrazu to nevedia vyriešiť, že ako má dostať tretiu, keď pri Johnsone len jedna bola. Tak idú to mixovať ako kokteily. No a toto naozaj si myslím, že je nehodné prezidenta, že sa podujal na takúto marketingovú kampaň, ktorá nebola od začiatku pravdivá. A myslím si, že dlží pani Zuzana Čaputová ospravedlnenie všetkým ľudom.
V. Veteška, podpredseda NR SR: (2005-10-27):
(Hlasovanie.) Prítomných 136, za 77, proti 38, zdržalo 20, nehlasoval 1. Konštatujem, že Národná rada sa uzniesla, že nebude pokračovať v prerokúvaní tohto návrhu zákona. Ďalej budeme pokračovať hlasovaním o návrhu poslancov Národnej rady Slovenskej republiky Kataríny Tóthovej a Milana Cagalu na vydanie zákona, ktorým sa mení a dopĺňa zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov (tlač 1357). Prosím teraz pána poslanca Gála, aby uviedol hlasovanie.
Senko, Ján, poslanec NR SR (2015-07-01):
Pán predseda, v rozprave vystúpila jedna pani poslankyňa, ktorá podala pozmeňujúci návrh, preto dajte najskôr hlasovať o skrátení lehoty podľa § 83 ods. 4 rokovacieho poriadku.
Číž, Miroslav, podpredseda NR SR (2015-02-03):
Pán poslanec Bobík.
M. Číž, poslanec: (2003-03-05):
My sme jednoznačne vyslovovali podozrenia, veci, ktoré máme k dispozícii z tlače, ktoré nám doniesli ľudia, ktorí majú pocit, že sledujú procesy, ktoré jednoducho sú nekorektné, a jednoducho na základe toho sme požiadali Národnú radu, aby sa v rámci svojej schôdze týmito veľmi závažnými otázkami zaoberala. To je všetko. Čiže poprosím tých, ktorí chcú aspoň trošku korektne rokovať a neznevažovať toto rokovanie, vráťme sa k meritu veci. Zaujmite, prosím, stanovisko k tým otázkam, ktoré odzneli v hlavnom referáte navrhovateľov, a nehovorme už o Ficovi, či je taký a onaký a či chcel alebo nechcel ísť do vlády. Je to, preboha, nezmyselné! Ďakujem za pozornosť. (Potlesk.)
Kollár, Boris, predseda NR SR (2021-07-01):
Poslancov prosím, ktorí chcú opustiť sálu, nech opustia, nech nevytvárajú skupinky debatné, aby sme nevyrušovali tých poslancov, ktorí majú chuť ďalej v pléne sedieť a rokovať. Buďte takí láskaví! Tí, ktorí chcete vyrušovať, opustite sálu! Páni poslanci hore z OĽANO, prosím vás pekne. Nech sa páči, pán poslanec, máte slovo. Pán poslanec Mazurek.
Číž, Miroslav, podpredseda NR SR (2015-09-30):
Pán Přidal.
Kollár, Boris, predseda NR SR (2022-03-16):
Prosím, prezentujme sa hlasujeme. (Hlasovanie.) Prítomných 132 poslancov, za 98, proti žiadny, zdržalo sa 34. Konštatujem, že sme schválili vládny návrh novely zákona č. 82/2005 Z. z. o nelegálnej práci a nelegálnom zamestnávaní. Ďalej budeme hlasovať o bode päť programu. Je to druhé čítanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce, tlač 834. Prosím spoločnú spravodajkyňu z výboru pre sociálne veci poslankyňu Janu Žitňanskú, aby hlasovanie uvádzala. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 834.)
Bugár, Béla, podpredseda NR SR (2018-02-02):
Pani spravodajkyňa, chcete sa vyjadriť? Nie, ďakujem. Prerušujem rokovanie o tomto bode programu. Teraz nasleduje druhé čítanie o vládnom návrhu zákona o prevádzke vozidiel v cestnej premávke (tlač 751). Prosím teraz pána ministra dopravy a výstavby Árpáda Érseka, aby vládny návrh zákona odôvodnil. (Rokovanie o vládnom návrhu zákona o prevádzke vozidiel v cestnej premávke a o zmene a doplnení niektorých zákonov , tlač 751.)
Grendel, Gábor, podpredseda NR SR (2021-11-23):
Pán poslanec Peter Kremský s faktickou poznámkou.
B. Bugár, podpredseda NR SR: (2004-10-26):
S. Zubo, poslanec: Vážený pán predsedajúci, vážené kolegyne, vážení kolegovia, už i na základe toho, s čím vystúpil môj predrečník, vidieť, že otázky súvisiace s bezprostredným zabezpečovaním tepla sú otázkami, ktoré sa bezprostredne týkajú každého občana našej republiky, a preto sú maximálne citlivé. Zároveň treba konštatovať i na základe tých pripomienok a pozmeňujúcich návrhov, ktoré on predniesol, že predkladané návrhy nie sú vyčistené od možných vecí do tej miery, aby zbytočné navýšenia a náklady spojené s dodávkou tepla nešli navrub jednotlivých odberateľov, ale aby sa v maximálnej miere zabezpečovalo šetrenie týchto zdrojov a v maximálnej miere sa znížili náklady pre konečného spotrebiteľa. V súlade i s tou filozofiou, ktorá v predchádzajúcom vystúpení bola alebo odznela, by som aj ja tiež chcel prispieť jedným pozmeňujúcim návrhom k danému zákonu, a to. Navrhujem vypustiť v čl. I § 25 ods. 2 písm. c) tento odsek a namiesto neho dať odsek v nasledujúcom znení: „Zabezpečiť jedenkrát za rok overenie hospodárnosti prevádzkovej sústavy tepelných zariadení po odberové miesto od 1. januára 2005 do 31. decembra 2006 a jedenkrát za tri roky od 1. januára 2007, ak nedôjde k podstatnej zmene technických parametrov inštalovaného výkonu skutočného odberu alebo organizovanie prevádzky sústavy tepelných zariadení o odberné miesta. V prípade takýchto zmien je dodávateľ povinný zabezpečiť overenie hospodárnosti prevádzky sústavy tepelných zariadení po odberové miesto najneskôr do šiestich mesiacov od vykonania príslušnej zmeny.“ Odôvodnenie. Vzhľadom na podstatne zmenenú periodiku zo zákona č. 70/1998 Z. z. navrhujem prechodné  obdobie  dvoch rokov, t. j. roky 2005 až 2006, zabezpečiť overovanie hospodárnosti prevádzky sústavy tepelných zariadení po odberné miesta jedenkrát za rok a od roku 2007 zabezpečiť jedenkrát za tri roky. Navrhované znenie umožní plynuté prispôsobenie sa požiadavkám smernice Európskej únie a vyjde tak v ústrety samotným konečným spotrebiteľom a odberateľom tejto energie. Ďakujem.
Viskupič, Marián, poslanec NR SR (2020-09-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru NR SR pre financie a rozpočet, Ústavnoprávnemu výboru NR SR a Výboru NR SR pre zdravotníctvo. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o tomto mojom návrhu, pán predseda, hlasovať.
M. Hort, podpredseda NR SR: (2007-09-12):
Poprosím teraz pána Istvána Pásztora, aby zaujal miesto za rečníckym pultom. Nech sa páči, pán poslanec, je tu priestor pre vaše vystúpenie v rozprave.
P. Dubravay, poslanec: (2008-03-27):
Ale k myšlienke, komunistická vláda nemala záujem o spriemyselnenie juhu. No, prirodzene, ak v Alpách nemôžeme pestovať tropické rastliny, ak tam nemôžeme pestovať kukuricu, tak sa tam musia rozvíjať rekreačné služby, lyžovanie a podobne, tak rovnako na juhu, kde je kvalitná úrodná pôda, nebudeme stavať fabriky, ale budeme rozvíjať poľnohospodárske podniky. Za to som. A to, čo hovoril pán Záhumenský, áno, treba zlikvidovať staré a na tom mieste postaviť nové poľnohospodárske podniky. Veď skúste ísť autom z Bratislavy len po Trenčín alebo po Trnavu, okolo Trnavy, postavené tranzitné sklady, veď to je hrôza, na úrodnej čiernej zemi. Ďakujem.
Blanár, Juraj, podpredseda NR SR (2023-03-22):
Päť faktických poznámok na vaše vystúpenie. Pán poslanec Kočiš ako prvý.
M. Hort, podpredseda NR SR: (2008-12-03):
Pán spravodajca bol posledný, ktorý vystúpil k tomuto návrhu zákona, a preto prerušujem o tomto bode programu rokovanie a pristúpime teraz k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka a o zmene a doplnení niektorých zákonov . Návrh vlády ste dostali ako tlač 860. Prosím teraz pána ministra pôdohospodárstva Slovenskej republiky Stanislava Becíka, aj ho vítam na rokovaní Národnej rady, aby vládny návrh odôvodnil. Nech sa páči, pán minister.
B. Bugár, podpredseda NR SR: (2005-05-20):
Pán minister, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Prerušujem rokovanie o tomto bode. Budeme pokračovať druhým čítaním o vládnom návrhu zákona o ochrane spotrebiteľa pri finančných službách na diaľku a o zmene a doplnení niektorých zákonov (tlač 1044). Prosím znovu pána ministra pôdohospodárstva Zsolta Simona, aby návrh vládneho zákona odôvodnil.
Potocký, Milan, poslanec NR SR (2021-06-15):
Ďakujem za slovo, pán podpredseda... (Ruch v sále. Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-02-14):
S dovolením, vás preruším, pani ministerka, pretože sme vyčerpali čas určený na hodinu otázok, môžte si to možno povedať aj v rokovacej sále alebo aj mimo rokovacej sály. V tejto chvíli prerušujem rokovanie, pokračovať budeme o 17. hodine hlasovaním. (Prerušenie rokovania o 15.03 hodine.) (Pokračovanie rokovania o 17.00 hodine.)
P. Hrušovský, podpredseda NR SR: (2002-05-21):
Návrh sme schválili. Ďalší návrh. L. Pittner, poslanec: Dajte, prosím, hlasovať o tom, že sa tento návrh zákona posúva na prerokovanie ústavnoprávnemu výboru, výboru pre financie, rozpočet a menu a výboru pre obranu a bezpečnosť s tým, že výbory, ktorým bude návrh zákona pridelený, prerokujú ho v lehote do 30 dní a gestorský výbor do 32 dní od jeho prerokovania v prvom čítaní.
P. Hrušovský, predseda NR SR: (2005-06-30):
(Hlasovanie.) 135 prítomných, 108 za, 1 proti, 25 sa zdržalo, 1 nehlasoval. Schválili sme návrh.
Mikuš, Jozef, poslanec NR SR (2010-12-02):
Ďakujem pekne. Vážený pán predseda, vážené kolegyne, kolegovia, pán minister, dovoľte mi, aby som ako spravodajca výboru pre hospodárstvo, výstavbu a dopravu, ktorý bol gestorský výbor k tomuto vládnemu návrhu zákona podal spravodajskú správu a informoval o spoločnej správe výborov Národnej rady k vládnemu návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o doplnení zákona Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov, ktorú sme dostali pod tlačou 125. Národná rada svojím uznesením z 15. októbra roku 2010 pridelila predmetný návrh zákona trom výborom. Ústavnoprávny výbor a Výbor Národnej rady pre hospodárstvo, výstavbu a dopravu svojimi uzneseniami odporučili Národnej rade schváliť predmetný návrh zákona. Výbor Národnej rady pre financie a rozpočet neprijal platné uznesenie. V rámci spoločnej správy, ktorú máme pod tlačou 125a je šesť legislatívnych úprav, ktoré navrhol legislatívny odbor Národnej rady. Žiadne iné pozmeňujúce návrhy vo výboroch neboli prijaté. Pán predseda, prosím, otvorte rozpravu.
P. Paška, predseda NR SR: (2009-09-10):
(Hlasovanie.) 135 prítomných, 47 za, 44 proti, 40 sa zdržalo, 4 nehlasovali. Nebudeme pokračovať v rokovaní. Pán poslanec Šimko uvedie v prvom čítaní hlasovanie o návrhu poslankyne Gibalovej a poslanca Hrušovského a poslankyne Sabolovej na vydanie zákona, ktorým sa mení a dopĺňa zákon č. 461 o sociálnom poistení. Je to tlač 1200. (Hlasovanie o n ávrhu poslancov Národnej rady Slovenskej republiky Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov.)
Lebocký, Tibor, poslanec NR SR (2013-03-26):
Čiže dajte, prosím, hlasovať o bodoch 8, 12, 13, 14 a 20 pozmeňujúceho návrhu pána poslanca Mičovského spoločne.
P. Paška, predseda NR SR: (2008-10-29):
Pán poslanec, dokončite to, prosím vás.
Šimečka, Michal, podpredseda NR SR (2023-12-19):
Ďakujem pekne. Pán poslanec Pročko.
Valášek, Tomáš, poslanec NR SR (2022-03-22):
Vďaka, pán predsedajúci. Pán poslanec, neprekvapí vás vo svetle toho, čo som povedal pred asi štvrť hodinkou, že nebudem hlasovať za ten pozmeňujúci návrh. Je to opäť jedno z tých opatrení, ktoré oslabuje práve tú, čos... čo ja považujem za legitímnu alebo legitímne rozšírenie kompetencií správnych rád. Zachytil som, že sa snažíte presunúť rozhodovanie o majetku zo správnych rád na spoločné rozhodovanie s akademickým senátom. A ja úplne súhlasím a, a nespomenuli ste to, ste, boli ste možno až príliš slušní, nespomenuli ste, že v otázke fungovania správnych rád nevykročilo ministerstvo správnym smerom. Nominácia samotného pána ministra do jednej zo správnych rád, ktorú pán minister asi oľutoval, a nebudem mu to vyčítať, lebo následne sa stiahol, bola zlým príkladom, ale dobre fungujúce a nastavené správne rady sú podľa mňa úplne legitímnym nástrojom. Opäť, keď štát, ktorý financuje z obrovskej miery verejné vysoké školy, nedostáva tie výsledky, ktoré od nich oprávnene očakáva, keď nám tak katastrofálny počet študentov uteká do zahraničia, niečo zjavne nefunguje, je, si myslím, legitímne, že štát chce mať trošku väčší dosah na to, ako tie peniaze sú míňané. Posledný postreh, nešiel som sa tomu venovať, ale, ale, ale zaznie to v tejto rozprave asi viackrát, chcem to preventívne adresovať, to, že sa vraj tými komentármi na kvalitu vysokých škôl, snáď že ich znevažujeme. Pozrite, nikto tu nemá záujem na tom, aby sme znevažovali školy. Všetci chceme byť na ne hrdí, sme, myslím, Slováci a Slovenky, je to normálne. A to podstatné je to, že nám odchádza neštandardne šokujúce vysoké percento študentov študovať do zahraničia. To je hlasovanie nedôvery tých ľudí, zákazníkov, ktorí sa nad tými školami zamysleli najviac. Je to, pán minister ma možno opraví, ak sa nemýlim, druhé najvyššie percento v Európskej únii po, ak sa nemýlim, Luxembursku, ktoré je trošku anomália na... vzhľadom na svoju veľkosť, čiže asi sme vlastne de facto takou jednotkou v EÚ. To nie je dobrá vizitka našich vysokých škôl. A to nie je hanobenie – konštatovať také niečo, treba s tým sa... sa to... treba tomu čeliť.
Gyimesi, György, poslanec NR SR (2022-12-06):
Dajte, prosím, hlasovať o bode číslo 5.
Linhart, Patrick, poslanec NR SR (2021-11-02):
Ďakujem za slovo, pán predsedajúci. Ja plne podporujem túto iniciatívu pána poslanca Gyimesiho. Ja sám žijem v meste, kde je značné zastúpenie maďarskej menšiny, je to mesto Nové Zámky. Takže ja si myslím, že toto je dobrá vec pre národnostné menšiny celkovo. Samozrejme, si myslím a podporujem aj myšlienku, že nemali by sme sa zaoberať len maďarskou národnostnou menšinou, ale aj ostatnými menšinami, s tým plne súhlasím aj s opozičnými kolegami, avšak myslím si, že táto iniciatíva je správnym krokom vpred. Rád by som teda tento návrh podporil a myslím si, že je to dobrá vec a mala by to podporiť aj opozícia. Ďakujem.
Žiga, Peter, podpredseda NR SR (2024-01-16):
Pani poslankyňa Kleinert.
Š. Kužma, poslanec: (2008-02-06):
Ďalej, aby za gestorský výbor určila hlasovaním Výbor Národnej rady pre hospodársku politiku a že určené výbory návrh zákona prerokujú v druhom čítaní vo výboroch do 19. marca 2008 a v gestorskom výbore do 20. marca 2008.
Glváč, Martin, podpredseda NR SR (2019-09-20):
Ďakujem. Vyhlasujem všeobecnú rozpravu za skončenú. Prerušujem rokovanie o tomto bode programu. A pristúpime k prvému čítaniu o návrhu skupiny poslancov na vydanie zákona, ktorým sa mení zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1654, návrh na jeho pridelenie na prerokovanie výborom je v rozhodnutí 1757. Dávam slovo pánovi poslancovi Grendelovi, aby návrh zákona uviedol. Nech sa páči. [Rokovanie o n ávrhu skupiny poslancov Národnej rady Slovenskej republiky na vydanie zákona, ktorým sa mení zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov , tlač 1654.]
Hrnčiar, Andrej, podpredseda NR SR (2019-05-14):
Na vystúpenie pána poslanca sú dve faktické poznámky. Nech sa páči, pán poslanec Klus.
Zmajkovičová, Renáta, podpredsedníčka NR SR (2013-06-26):
Ďakujem. S faktickými poznámkami pán poslanec Hraško, nech sa páči. Uzatváram možnosť prihlásiť sa s faktickou poznámkou.
Kaščáková, Renáta, poslankyňa NR SR (2018-10-23):
Ďakujem. Počas vystúpenia Martina Poliačika mi celý čas v hlave víri myšlienka, že čo je pre mňa väčšie sklamanie alebo čo je odpornejšia predstava, či to je ten podchvostný ťah, ktorý o šiestej večer prišiel s pozmeňovacím návrhom pána Madeja, v tomto návrhu sa nám akousi skrytou fintou, ktorú sme si akože nemali všimnúť, snažil podsunúť oveľa horšie riešenie, ako to už bolo spomenuté, ale teda my sme si to všimli a upozorňujeme na to, ale príde mi to, ako keby z nás chcel robiť hlupákov, alebo či má byť pre mňa sklamaním, väčším sklamaním, predstava, že pôvodne demokratická strana MOST – HÍD sklamala a hlasovala s fašistami, alebo či je tým veľkým, najväčším sklamaním alebo odpornou predstavou to, že, predstava, že Fico sa na 12 rokov má stať ústavným sudcom. Pripomínam, čo tu ešte nezaznelo, že je to ten Fico, nezabúdajme na to, je to ten Fico, ktorý zohnal peniaze vlastnou hlavou, začal kariéru tým, že pred voľbami v roku 2002, kedy prebiehal neľútostný súboj o funkcie a miesta na kandidátke SMER-u, sa upísal diablovi, nahrávka vznikla v čase, kedy už SMER ovládali oligarchovia, a Fico im nekládol odpor, ale, naopak, tvrdil na tej nahrávke, že je úplne legitímne, ak si títo ľudia budú po voľbách klásť nároky na štátne zákazky. A to, ako tie zákazky vyzerajú, vidíme ostatných 12 rokov, kedy naozaj vidíme, ako sú štátne zákazky prideľované. Fico sa upísal diablovi a dnes vy upisujete diablovi túto krajinu, pokiaľ teda, pán Gál, váš návrh nestiahnete.
F. Mikloško, poslanec: (2001-11-07):
Tým končím a prosím, pán predseda, aby sme hlasovali o uzneseniach, ktoré navrhujem. (Potlesk.)
Kaník, Ľudovít, poslanec NR SR (2014-03-28):
Pár len takých vecí, veď ešte potom v závere vystúpim. No, vnútromaternicové teliesko je zlé, povedal pán poslanec. Je to všeobecne dostupná a rozšírená forma antikoncepcie. Keby sme, keby to, samozrejme, že to je čisto súkromná, intímna záležitosť každého jedného, ale keby som položil otázku tomuto plénu, keby tu sedeli všetci a keby som sa spýtal, kto má viac ako štyri deti, tak by sa možno jedna, dve, tri ruky zdvihli. Ale keby som sa spýtal, že ktorá pani poslankyňa alebo manželka pána poslanca používa vnútromaternicové teliesko ako antikoncepciu, tak by sa tu, keby, samozrejme, tá odpoveď nebola súkromnou záležitosťou, zdvihol les rúk. Veľa, veľa, veľa. Dovolím si odhadnúť, možno nadpolovičná väčšina. Takže tak je to s tým, akurát, že rodiny pánov poslancov si to môžu dovoliť, ale sociálne odkázané rodiny si to jednoducho dovoliť nemôžu. V tom je ten problém a o tom je celý ten návrh zákona. A k tomu, čo hovoril pán Uhliarik. Najprv by som chcel pre všetkých povedať, že keď tu bol návrh zákona o sterilizáciách, som nehlasoval za, hlasoval som proti, ako že som nebol ani predkladateľom, pretože to je trvalý zásah. Trvalý zásah. Ale antikoncepcia nie je trvalý zásah. Žena, muž si ju môže nasadiť a vysadiť, a nič sa nedeje. A to je veľký a podstatný rozdiel, a preto s týmto návrhom zákona prichádzam. A ako som povedal, tých chorôb a nárokov na... (Prerušenie vystúpenia časomerom.)
Viskupič, Jozef, poslanec NR SR (2016-02-11):
Ďakujem. Nuž, vážený minister, chcel by som sa na začiatku opýtať, že čo bolo toto, tento prejav. Ja by som sa chcel opýtať aj na to, či tušíte alebo viete, akým mandátom disponuje vaša končiaca vláda. Poviem vám, že disponuje mandátom 83 poslancov, čo je pohodlná väčšina. A zároveň je otázka, ako tento obrovský mandát ste využili za štyri roky? Ak to teda premeníme na súčasnú situáciu, nuž využili ste ho tak, že ste vystriedali v rezorte školstva troch ministrov a výsledkom toho je 14-tisíc štrajkujúcich učiteľov v uliciach, pričom vy ešte máte tú odvahu diskreditovať ich, minimalizovať to alebo dívať sa na to slovami „tzv. štrajk“. Mne sa zdá po vašom vystúpení, že najväčším a brutálnym zlyhaním troch ministrov školstva strany SMER, ktorí týchto učiteľov vyhnali do ulíc, nie je vaše riadenie rezortu, ale nejakí blogeri a nejakí novinári, ktorí si dovolia niečo písať, klásť otázky a dokonca si dovolia urobiť nadpisy do článkov, ktoré o tom píšu. My sme vám sem, pán minister, neprišli fúkať nejakú vašu boľačku a rozprávať sa o tom, či ste utrpeli alebo neutrpeli imidž dobrého chlapčeka, ktorý riadi rezort školstva. Tu je proste jedna veľká krízová situácia, pri ktorej by sme si mali naliať čistého vína a začať sa zaoberať analýzou tohto stavu. Nezaoberajte sa, prosím vás, blogermi, netvárte sa ako malý ublížený úradníček s tým, že vás sem niekto prišiel dehonestovať a že naozaj si niekto dovolí vám klásť otázky, čo je s Edunetom, čo je s tabletmi, čo sa deje s internetom, čo sa deje s eurofondmi a podobne. K tým tabletom chcem vystúpiť aj podrobne v rozprave.
Grendel, Gábor, podpredseda NR SR (2022-10-05):
Pán poslanec Alojz Baránik.
Blaha, Ľuboš, podpredseda NR SR (2024-02-16):
Otváram všeobecnú rozpravu. Do rozpravy neevidujem žiadnu písomnú prihlášku. Pýtam sa, či sa chce niekto prihlásiť do rozpravy ústne. Máme jednu prihlášku, a to od pána poslanca Tomáša Szalaya, ktorému týmto udeľujem slovo, nech sa páči.
Laurenčík, Milan, podpredseda NR SR (2021-02-05):
Pán poslanec, musíte reagovať na predrečníka.
Krajkovič, Mikuláš, poslanec NR SR (2018-05-17):
A teraz, pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie aj týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie.
Kollár, Boris, predseda NR SR (2023-03-21):
Chce sa vyjadriť k rozprave spravodajca? Nie, ďakujem pekne. Prerušujem rokovanie o tomto bode programu. Pokračujeme prvým čítaním o návrhu poslanca Eduarda Kočiša na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh zákona má tlač 1493, návrh na jeho pridelenie na prerokovanie výborom je v rozhodnutí č. 1561. Dávam slovo pánovi poslancovi Eduardovi Kočišovi, aby návrh zákona uviedol. Nech sa páči, máte slovo. (Rokovanie o návrhu poslanca Národnej rady Slovenskej republiky Eduarda Kočiša na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1493.)
Paška, Pavol, predseda NR SR (2012-11-28):
Vážené panie poslankyne, páni poslanci, poprosím vás o zaujatie miesta, budeme hlasovať o jednom prerokovanom bode a po hlasovaní vykonáme opakovanú voľbu, opakovanú tajnú voľbu predsedu Správnej rady Ústavu pamäti národa. Takže najprv poprosím pána poslanca Jasaňa, ktorý je spravodajcom, aby uviedol v druhom čítaní hlasovanie o vládnom návrhu zákona č. 599/2003 Z. z. o pomoci v hmotnej núdzi. Dámy a páni poprosím vás. (Hlasovanie o vládnom návrhu zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky , tlač 227.)
M. Hort, podpredseda NR SR: (2009-09-10):
Teraz sa vrátime k tlači 1201. Ide o návrh poslancov Národnej rady Slovenskej republiky Moniky Gibalovej, Pavla Hrušovského a Márie Sabolovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní, ide o takzvaný živnostenský zákon, v znení neskorších predpisov , tlač som už spomenul, 1201. A k rozprave chcela ešte zaujať stanovisko navrhovateľka, lebo rozprava bola ukončená, ide o pani poslankyňu Moniku Gibalovú. Nech sa páči, pani poslankyňa, máte slovo v záverečnom slove ako navrhovateľka, nech sa páči.
Jurinová, Erika, podpredsedníčka NR SR (2015-09-30):
Pán poslanec Chren.
Laššáková, Jana, podpredsedníčka NR SR (2015-02-11):
Na vystúpenie pána poslanca nie sú faktické poznámky. Nech sa páči, pán poslanec Kuffa, máte slovo.
P. Paška, predseda NR SR: (2008-02-12):
(Hlasovanie.) 141 prítomných, 59 za, 77 proti, 5 sa zdržalo. Tento procedurálny návrh sme neschválili.
Gy. Juhász, poslanec: (2008-05-16):
V prvom čítaní poslanci tento zámer nespochybnili. Zo strany opozície bola vyslovená ale požiadavka na riešenie niektorých problémov súvisiacich s aplikáciou tohto zákona. Musím povedať, že niektoré problematické otázky sa podarilo vyriešiť v pozmeňujúcich návrhoch spoločnej správy, ale zostali aj otvorené otázky, najmä čo sa týka čl. I bodu 1, čoho sa týkalo aj vystúpenie pani poslankyne Žitňanskej. Stanovisko úseku legislatívy a aproximácie práva hovorí k tomuto článku, že: „V článku 14 smernice 2004/18/ES sú vyňaté z jej pôsobnosti verejné zákazky, ktoré sú vyhlásené za tajné a ich plnenie musia sprevádzať osobitné bezpečnostné opatrenia v súlade so zákonmi, predpismi alebo administratívnymi opatreniami platnými v príslušnom členskom štáte alebo si to vyžaduje ochrana základných záujmov daného členského štátu. V článku I bode 1 novely zákona sa však navrhuje znenie, podľa ktorého má byť vyňatá z spôsobnosti zákona každá zákazka, ktorej predmet tvoria utajované skutočnosti, teda aj tie, ktoré sú podľa zákona o ochrane utajovaných skutočností a o zmene a doplnení niektorých zákonov v znení neskorších predpisov označované za vyhradené alebo dôverné a nie iba tie, ktoré sú označené za prísne tajné alebo tajné, tak ako to ukladá uvedená smernica.“ Takže z toho dôvodu – toľko stanovisko úseku legislatívy a aproximácie práva – z toho dôvodu podporíme pozmeňujúci návrh. Tuším to bol prvý pozmeňujúci návrh pani poslankyne Žitňanskej, ktorý sa týka tohto paragrafu. Čo sa týka môjho pripraveného pozmeňujúceho návrhu, to sa týkalo § 25 odsek 2, ktorého novelizácia je obsahom spoločnej správy, a takisto by sa týkal limitu, finančného limitu 200 mil. Ja som pôvodne v tom svojom pozmeňujúcom návrhu chcel tento limit znížiť na 50 mil. korún, ale prijímam ten pozmeňujúci návrh ako kompromisný, ktorý predložila pani poslankyňa Žitňanská, a podporíme tento pozmeňujúci návrh na 100 mil., čiže tento môj pozmeňujúci návrh nepredložím. Ďalej chcem upozorniť, že bod 15 spoločnej správy je nepriama novela zákona č. 639/2004 o Národnej diaľničnej spoločnosti. Pôvodne som sa chcel opýtať predkladateľa, či s touto nepriamou novelou súhlasí, ale pri úvodnej reči sa vyslovil, že sa stotožňuje so všetkými návrhmi, ktoré sú obsiahnuté v spoločnej správe, takže to neurobím, ale navrhujem vyňatie tohto bodu na osobitné hlasovanie. Toľko. Ďakujem za pozornosť.
Gašpar, Tibor, poslanec NR SR (2024-02-08):
Hlasujeme o bode 59 druhého pozmeňujúceho návrhu poslanca Galka.
Zmajkovičová, Renáta, podpredsedníčka NR SR (2013-03-21):
Pán poslanec Kuffa.
Glváč, Martin, podpredseda NR SR (2016-09-12):
Ďakujem. S faktickými poznámkami nikto, ukončujem možnosť sa prihlásiť. Pán poslanec Galek, nie je, takže ukončujem písomne prihlásených. Chce sa niekto prihlásiť do rozpravy ústne? Nie je tomu tak. Ukončujem možnosť prihlásiť sa do rozpravy. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Matovič, Igor, poslanec NR SR (2013-09-19):
Pán predsedajúci, kolegyne, kolegovia, dovoľte mi, aby som v zmysle zákona Národnej rady 350/1996 Z. z. o rokovacom poriadku Národnej rady Slovenskej republiky vystúpil k návrhu poslanca Národnej rady Martina Fecka na vydanie zákona, ktorým sa mení a dopĺňa zákon 66/2009 o niektorých opatreniach pri majetkovoprávnom vysporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov (tlač 630), ako spravodajca výboru pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 23. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedeného v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní. V súlade s rozhodnutím predsedu Národnej rady č. 604 zo 7. augusta 2013 a podľa § 71 zákona o rokovacom poriadku, aby návrh zákona prerokovali výbory pre financie a rozpočet, ústavnoprávny, pre pôdohospodárstvo a životné prostredie a pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu k uvedenému návrhu zákona.
Blanár, Juraj, podpredseda NR SR (2021-11-02):
Dávam teraz slovo spoločnému spravodajcovi z výboru pre financie a rozpočet pánovi poslancovi Tomášovi Lehotskému, aby informoval Národnú radu o výsledku rokovania výborov a zdôvodnil stanovisko gestorského výboru.
Kvorka, Ján, poslanec NR SR (2024-06-27):
Ďakujem. Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Naď, Jaroslav, minister obrany SR (2022-05-04):
Ďakujem veľmi pekne. Vážený pán predsedajúci, vážené pani poslankyne, páni poslanci, Národná rada Slovenskej republiky schválila, myslím, minulý rok to bolo, mandát na to, aby naši vojenskí policajti boli na nemeckej fregate, ktorá sa volá Mecklenburg-Vorpommern, vyslaní do operácie IRINI v rámci Európskej únie do Stredozemného mora. Vzhľadom na jednoducho masívnu nevyprovokovanú agresiu Ruskej federácie voči Ukrajine sa zmenili plány, ktoré mala aj Európska únia, aj Severoatlantická aliancia s rozmiestnením svojich lodí, a preto sa táto nemecká fregata vyňala z misie Európskej únie IRINI zo Stredozemného mora a je vysielaná do námornej skupiny NATO SNMG1 do Baltického mora. Z uvedeného hľadiska sme boli požiadaní nemeckou stranou, keďže tam už prebehol aj spoločný výcvik, aby sme umožnili, aby táto loď, teda spoločne s našimi vojenskými policajtmi, nešla do Stredozemného mora, ale do Baltického mora. V uvedenom, o tomto je tento dokument. V uvedenom smere sme pripravili materiál, ktorý schválila vláda Slovenskej republiky a ktorý aj teda bol prerokovaný vo výbore pre obranu a bezpečnosť a v zahraničnom výbore. Prosím vás o schválenie tohto materiálu a na konci tohto mesiaca by jedenásť našich vojenských policajtov malo teda odísť na nemeckej lodi bilaterálne do Baltického mora do SNMG1 námornej skupiny NATO. Ďakujem pekne.
Laššáková, Jana, podpredsedníčka NR SR (2013-09-20):
Príjemné dobré ráno, vážené pani poslankyne, páni poslanci, otváram dvanásty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Vladimír Baláž, Tibor Bastrnák, Otto Brixi, Béla Bugár, Antonín Cicoň, Mikuláš Dzurinda, Arpád Érsek, Pavol Frešo, Monika Gibalová, Ján Hudacký, Elemér Jakab, Ľudovít Kaník, Lucia Nicholsonová, László Solymos, Richard Sulík a Lucia Žitňanská. Predtým, než pristúpime k prvému čítaniu o návrhu poslancov, s procedurálnym návrhom podpredsedníčka Jurinová, nech sa páči.
Hrnčiar, Andrej, podpredseda NR SR (2019-01-30):
Pripravený môžte byť, pán minister, ale až na budúce. Takže 12 hodín, vyhlasujem prestávku do 14. hodiny. Ďalší zákon pána ministra dnes nebude prejednaný, pretože poobede odchádza na zahraničnú služobnú cestu, takže včas oznámime, že kedy bude prerokovaný. (Prerušenie rokovania o 12.00 hodine.) (Pokračovanie rokovania o 14.00 hodine.)
Cibulková, Katarína, poslankyňa NR SR (2010-07-08):
Sľubujem. (Potlesk.)